《和栗应宏送张子言游北岳一首》
明代·黄省曾

我客长安日，君攀紫岳云。饯琴挥鹤绪，离剑把星文。

傲掇金膏药，狂呼赤鲤群。桃花明月馆，千里忆高芬。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。